CELEX: 62008TN0232
Language: el
Date: 2008-06-17 00:00:00
Title: Υπόθεση T-232/08: Προσφυγή της 17ης Ιουνίου 2008 — Λουξεμβούργο κατά Επιτροπής

15.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/58
            
         Προσφυγή της 17ης Ιουνίου 2008 — Λουξεμβούργο κατά Επιτροπής
   (Υπόθεση T-232/08)
   (2008/C 209/104)
   Γλώσσα διαδικασίας: η γαλλική
   Διάδικοι
   
      Προσφεύγον: Μεγάλο Δουκάτο του Λουξεμβούργου (εκπρόσωποι: F. Probst, και M. Theisen, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   Το προσφεύγον ζητεί από το Πρωτοδικείο:
   
               —
            
            
               να ακυρώσει την απόφαση C(2008) 1283 της Επιτροπής των Ευρωπαϊκών Κοινοτήτων της 8ης Απριλίου 2008 σχετικά με την εξαίρεση από την κοινοτική χρηματοδότηση ορισμένων δαπανών στις οποίες προέβη το Μεγάλο Δουκάτο του Λουξεμβούργου στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων, καθόσον αρνήθηκε για τα οικονομικά έτη 2004-2005 κοινοτική χρηματοδότηση 949 971,51 ευρώ για τις δαπάνες των υπόχρεων προς καταβολή των σχετικών ποσών οργανισμών με την αιτιολογία ότι αυτές δεν ήταν σύμφωνες προς τους κοινοτικούς κανόνες·
            
         
               —
            
            
               να καταδικάσει την Επιτροπή στα δικαστικά έξοδα.
            
         Ισχυρισμοί και κύρια επιχειρήματα
   Το προσφεύγον ζητεί την ακύρωση της αποφάσεως 2008/321/ΕΚ της Επιτροπής, της 8ης Απριλίου 2008, σχετικά με την εξαίρεση από την κοινοτική χρηματοδότηση ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων και στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) (1), καθόσον αποκλείει για τα οικονομικά έτη 2004 και 2005 ορισμένες δαπάνες στις οποίες προέβη το Λουξεμβούργο.
   Σχετικά με τη διοργάνωση των επιτόπιων ελέγχων των δικαιούχων, το προσφεύγον υποστηρίζει ότι κακώς η Επιτροπή τού προσήψε ότι διενήργησε τους περισσότερους ελέγχους στην ίδια περίοδο του έτους αντί να τους κατανείμει σε ολόκληρο το έτος και χωρίς να λαμβάνει πάντοτε υπόψη το καλύτερο χρονικό διάστημα για την εξακρίβωση της τηρήσεως ορισμένων υποχρεώσεων.
   Το προσφεύγον διατείνεται ακόμη ότι οι επιτόπιοι έλεγχοι που διενήργησε αφορούσαν όντως το σύνολο των υποχρεώσεων του δικαιούχου από την αρχή της περιόδου για την οποία αυτός είχε αναλάβει τις υποχρεώσεις του, σε αντίθεση με όσα ισχυρίστηκε η Επιτροπή κατά τη διάρκεια του προ της ασκήσεως της προσφυγής σταδίου ενώπιον του αρμόδιου για την εύρεση συμβιβασμού οργάνου.
   Όσον αφορά την τήρηση πρακτικών σχετικά με τους επιτόπιους ελέγχους, το προσφεύγον εκτιμά ότι απλώς και μόνον το γεγονός ότι οι εκθέσεις ελέγχου δεν είναι επαρκώς λεπτομερείς, όπως ισχυρίστηκε η Επιτροπή κατά τη διάρκεια του προ της ασκήσεως της προσφυγής σταδίου, δεν συνεπάγεται αυτοδικαίως ότι δεν πραγματοποιήθηκαν έλεγχοι και δεν αποδεικνύει κάποιον οικονομικό κίνδυνο ικανό να οδηγήσει στην επιβολή μιας κατ' αποκοπή διορθώσεως.
   Τελικά, το προσφεύγον υποστηρίζει ότι η μη επιβολή κυρώσεων σε περίπτωση διαπιστώσεως δηλώσεως υπερβολικών στοιχείων εκ μέρους των δικαιούχων δεν μπορεί να αποτελεί τη βάση για μια κατ' αποκοπή διόρθωση ύψους 5 %, καθόσον το πραγματικό επίπεδο των παρατύπων δαπανών μπορεί να προσδιοριστεί επακριβώς. Επιπλέον, το ύψος των παρατύπων δαπανών είναι κατά το προσφεύγον εξαιρετικά χαμηλό σε σχέση με το συνολικό ποσό που κατέβαλε η Κοινότητα.
   
      (1)  Κοινοποιηθείσα με τον αριθμό C(2008) 1283, ΕΕ L 109, σ. 35.